קסם המשאלה

**אם התכוונת לקסם המשאלה (קסם) לחץ כאן.**

*"הניחוש המושכל שלי, שמביא בחשבון את כל סוגי המדע והטכנולוגיה, הוא שמדובר בקסם."*

—*אלכס ביילי, [א"ה I, פרק 4, עמוד ??]*

***ארץ האגדות: קסם המשאלה** הוא החלק הראשון בסדרת ארץ האגדות של כריס קולפר.* הספר הודפס לראשונה באנגלית ב-17/7/2012 על ידי ההוצאה לאור "Little, Brown and Company". בישראל הודפס הספר לראשונה בשנת תשע"ג (2013) על ידי הוצאת אריה-ניר.

ארץ האגדות עוקב אחרי סיפורם של התאומים אלכס וקונר ביילי בנפילתם דרך ספר קסום אל תוך מימד שבו חיות כל דמויות האגדות המפורסמות.

## תקציר הספר

**תקציר הספר:** אתם מוזמנים ליפול אל עולם קסום שבו סיפורי האגדות קמים לתחייה.

אלכס וקונר התהפכו כל הלילה במחשבות על קסם המשאלה... הם חייבים לעשות כל מה שיורה להם היומן.

אין להם ברירה. הם עומדים לצאת למסע החיפושים הגדול בחייהם.

כאשר סבתם של התאומים נותנת להם במתנה את ספר הסיפורים הנדיר שלה, אין להם מושג שהם ימצאו את עצמם בעולם שהוא מעבר לכל דמיון: ארץ האגדות, שבה כל סיפורי הילדות שסופרו להם הם אמיתיים. אבל אלכס וקונר מגלים במהרה שהסיפורים לא הסתיימו ב"אושר ובעושר" אלא ממשיכים להתקיים בארץ האגדות הנחלקת לארבע ממלכות גדולות: בצפון שולטת שלגיה, בדרום סינדרלה, במזרח היפהפייה הנרדמת (שלושתן נשואות לשלושת הנסיכים המקסימים, שהצילו אותן ממוות, כמו שמספרות האגדות). הממלכה הרביעית שוכנת במרכז, והיא מוקפת חומה גבוהה (מפחד הזאבים) וכיפה אדומה מולכת בה לבדה, משום שבאגדה שלה לא הופיע שום נסיך באופק (ומשום שהיא מאוהבת בג'ק, הנער בעל אפוני הפלא). מסביב שוכנות גם ממלכת הפיות, ארץ הטרולים והגובלינים שמתחת לאדמה (שם עדיין חוטפים ילדים לעבודות פרך), ויערות הגמדים, שבהם מסתובבת כנופיית "הזאב הרע", המטילה אימתה על הטיילים, ובהם נמצאת גם זהבה, שהפכה לנרדפת על ידי החוק באשמת פריצה לבית הדובים ומעללים נוספים. בנוסף על הצרות הללו, רועשת ארץ האגדות בשל בריחתה מהכלא של המלכה הרעה, אמה החורגת של שלגיה, שנמלטה יחד עם מראת הפלאים, בעזרתו של הצייד הנאמן לה ובתו, מתנקשת אילמת ואכזרית.

התאומים יעשו הכול כדי לחזור הביתה. גם אם הדבר כרוך בחיפוש כל הפריטים הנחוצים להפעלת קסם המשאלה. הם רק לא יודעים שהדבר כרוך בסכנות רבות שאיתן עליהם להתמודד. האם יצליחו לעשות זאת כשהמלכה הרעה רודפת אחריהם?

**סיכום המו"ל:** באמצעות הכוחות המסתוריים של ספר סיפורים יקר, התאומים אלכס וקונר עוזבים את עולמם מאחור ומוצאים את עצמם בארץ זרה מלאת פליאה וקסם למקום שבו הם מתמודדים פנים אל פנים עם דמויות האגדות שגדלו לקרוא אודותיהם.

**תקציר הספר המקורי (מתורגם):** עולמם של אלכס וקונר ביילי עומד להשתנות. כאשר סבתא של התאומים נותנת להם ספר אגדות יקר, אין להם מושג שהם עומדים להיכנס לארץ שמעבר לדמיון: ארץ הסיפורים, שבה האגדות אמיתיות אבל כפי שאלכס וקונר מגלים עד מהרה, הסיפורים שהם מכירים כל כך טוב לא הסתיימו בארץ הקסומה הזו -זהבה היא נמלטת מבוקשת, לכיפה אדומה יש ממלכה משלה, והמלכה סינדרלה עומדת להפוך לאמא! התאומים רוצים לחזור הביתה. אבל כשהמלכה הרעה האגדית חמה על עקבותיהם, האם הם אי פעם ימצאו את הדרך?

**מפת השער של עולם האגדות:**

## הקדשות, אפיגרף ותודות

**הקדשה**: ספר זה מוקדש לסבתו של כריס קולפר -

*לסבתא, שהייתה העורכת הראשונה שלי ונתנה לי את העצה הטובה ביותר שקיבלתי בנושא כתיבה: "כריסטופר, נראה לי שמוטב שתגמור קודם את בית הספר היסודי ורק אז תתחיל לדאוג שמא אתה סופר כושל."*

**אפיגרף**: *"יבוא יום ותהיה מבוגר מספיק להתחיל שוב לקרוא סיפורי אגדה."* -ק.ס. לואיס

**תודות**: אני רוצה להודות למשפחה שלי, לרוב וייסבך, אלווינה לינג, ברנדון דורמן, צוות ליטל־בראון, גלן ריגברג, מרדית פיין, דרק קרוגר, אלה פלוטקין, אריקה טרין, אשלי פינק, פאם ג'קסון, ג'יימי גרינברג, לצוות העובדים והשחקנים בסדרה גְלי, ואחרונים אחרונים חביבים, להנס כריסטיאן אנדרסן ולאחים גרים.

**אזהרת ספוילר: פרטי עלילה בהמשך**

## עלילת הפרקים

### פרולוג - ביקור המלכה

הסיפור מתחיל בדמות מסתורית בגלימה היורדת במדרגות הכלא, שמתגלה כשלגיה, המלכה העכשווית. היא מבקרת את אמה החורגת, הידועה גם כמלכה הרעה, במרתפים. שלגיה מנסה למצוא את הסיבה האמיתית מאחוריה מעשיה של אמה החורגת, לא מאמינה שמישהו יכול להיות רשע טהור. בהתחלה, המלכה הרעה מסרבת לספר לשלגיה דבר, לא רוצה רחמים. כשהמלכה הצעירה מתעקשת, המלכה הרעה מסכימה לספר את סיפורה.

### פרק 1: היה היה פעם

התאומים מוצגים, והם בכיתה, לומדים עם גברת פיטרס על אגדות.

### פרק 2: הדרך הארוכה יותר הביתה

התאומים דנים במוסר ההשכל של אגדות ומגלים שהבית הישן שלהם נמכר, מה שגורם להם להרגשה רעה.

### פרק 3: הפתעת יום הולדת

סבתם של התאומים באה ליום ההולדת ה-12 שלהם ומביאה מתנות, ביניהן ארץ האגדות. הספר היה של סבתם הרבה שנים ועבר אל התאומים.

### פרק 4: ארץ האגדות

אלכס וקונר מגלים שהספר הוא שער למימד אחר. אלכס נופלת אל תוך הספר כי הופתעה על ידי קונר, וקונר קופץ כדי להצטרף אל אחותו.

### פרק 5: מפי הצפרדע

*"למדתי שכשאתה מקבל את המגבלות שלך, הן מפסיקות להיות מגבלות! בבקשה, קרא לי צפרדי. אני מעדיף כך."* -צפרדי
אחרי שנפלו דרך הספר למימד אחר, אלכס וקונר מוצאים את עצמם בשביל עפר ארוך ומוקף בעצים ביערות הגמדים. הם לא מודעים היכן הם; הם מתחילים להתווכח על הדרך שבה הגיעו לשם ועל הדרכים האפשריות לחזור הביתה. הדיון שלהם נקטע בידי תהלוכה של חיילים שעוברים בדרך, לבושים שריון ומחזיקים מגנים עם ציורי תפוחים אדומים עליהם. כשהתהלוכה עוברת, אלכס מבחינה בכרזה על אחד העצים. שם המבוקשת הנמלטת הוא זהבה, מה שעוזר להם להסיק שהם *בתוך* ארץ האגדות.

הם מופתעים על ידי איש-צפרדע - שאחר כך נקרא צפרדי בידי קונר - ששואל אותם אם הם צריכים עזרה. בהתחלה, אלכס וקונר ספקנים וחוששים, אבל קול יללות הזאבים וההבטחה של צפרדי שאין לו כוונה לפגוע בהם משכנעים אותם לעקוב אחריו אל ביתו שביער. כשהם מגיעים, צפרדי מספר להם חלק מסיפור חייו ומראה להם מפה של כל הממלכות שבארץ האגדות. כשהוא מגלה שאלכס וקונר מעולם אחר, הוא מספר להם גם על קסם המשאלה, קסם שיכול להחזיר אותם לעולם שלהם. הוא נותן להם יומן שכותבו מתאר עולם אחר ונותן הוראות למציאת החפצים לקסם המשאלה. אלכס וקונר מחליטים לצאת למסע איסוף החפצים למחרת.

### פרק 6: יערות הגמדים

התאומים מנסים לצאת מיערות הגמדים אבל נתקלים במכשפת הממתקים ובזהבה בדרכם החוצה. הם ניצלים מהמכשפה ואחר כך מסייעים לזהבה בקרב עם להקת הזאב הרע. היא נותנת להם נשק כדי להגן על עצמם.

### פרק 7: המגדל של רפונזל

אלכס מטפסת על המגדל של רפונזל וקונר קורא ביומן כדי לגלות איך להתחיל באיסוף החפצים. אז, הם מוצאים את החפץ הראשון לקסם - תלתל משערה של רפונזל.

### פרק 8: מקום נסתר

המלכה הרעה נפגשת עם הצייד וביתו ופוקדת עליהם להביא את החפצים הדרושים לקסם המשאלה בשביל שהיא תוכל להשתמש בו לפני אלכס וקונר, מכיוון שמראת הקסם מזהירה אותה שהקסם יכול לפעול רק פעמיים, אך כבר השתמשו בו פעם אחת.

### פרק 9: הממלכה הקסומה

אלכס וקונר נתקלים בטרול הגשר, מנסים להתגנב לטירה של סינדרלה, מתגלים, פוגשים את סינדרלה ועוזבים בלי לקחת את נעל הזכוכית שלה שבשבילה באו. מאוחר יותר, הם מגלים שאחת מהנעליים נמצאת בתיק שלהם ומשערים שמישהו שם אותה שם.

### פרק 10: ממלכת כיפה אדומה

התאומים פוגשים את ג'ק והמלכה כיפה אדומה, ומצליחים לקחת חתיכה מהסל שלה בשביל הלחש. בת הצייד חותכת חלק מהסל עבור המלכה הרעה והארמון של כיפה נשרף כשבת הצייד מנפצת עששית.

### פרק 11: ארץ הטרולים והגובלינים

אלכס וקונר נתפסים ומשועבדים על ידי טרול וגובלין, אבל מצליחים לברוח בעזרת טרולבלה, בתו של מלך הטרולים, תמורת נשיקה מקונר. ארץ הטרולים והגובלינים מתמוטטת, ובמשך המהומה התאומים מוצאים את אחד הפריטים הנחוצים לקסם, כתר האבן.

### פרק 12: ממלכת הפיות

על מנת להתקדם עם הקסם, התאומים מוצאים פיה עצובה בשם טריקס ואוספים את אחת הדמעות שלה עבור קסם המשאלה. לאחר מכן הם עוזרים לה במשפט שלה בפני מועצת הפיות ומטהרים את שמה.

### פרק 13: ברית הזאבים

המלכה הרעה ומנהיג להקת הזאב הרע, טופרע כורתים ברית שמטרתה היא להחליף את התאומים תמורת כיפה אדומה.

### פרק 14: הממלכה הנרדמת

אלכס וקונר פוגשים את המלכה היפהפיה הנרדמת. היא מלווה להם את החפץ הדרוש עבור קסם המשאלה, אם הם מבטיחים להחזיר אותו.

### פרק 15: הממלכה הצפונית

התאומים מוצאים את הטירה של שלגיה. לאחר שכמעט טבעו בנהר כדי להגיע לשם, הם מגלים שארון הזכוכית הועבר למכרות הגמדים.

### פרק 16: בתוככי המכרות

לאחר בריחה צרה מטופרע וחבורתו במכרות הגמדים, אלכס וקונר כמעט נשבים שוב בידי הטרולים והגובלינים. קונר מוביל את להקת הזאבים של טופרע בחזרה למקום שממנו באו כדי לתקוף את שוביהם. התאומים נמלטים בקפיצה אל מפרץ בנות הים.

### פרק 17: זהבה, מבוקשת חיה או מתה

במנוסה מחיילי הממלכה הפינתית, זהבה מסתתרת באסם נטוש שיש בו מראה קסומה. המלכה הרעה משוחחת איתה דרך המראה ומספרת לה שכיפה אדומה היא ששלחה אותה אל שלושת הדובים. זהבה זועמת ומחליטה לנקום בכיפה.

### פרק 18: מסר מבנות הים

מתחת למים, התאומים פוגשים את רוח קצף הים שחושפת את הפריט האחרון שהם זקוקים לו - הפגיון שלה, שנמצא בבור הקוצים. היא מבקשת מהם להשמיד את הפגיון לאחר שסיימו איתו, כי האיש האחרון שביקש את הפגיון לא השמיד אותו לגמרי. היא נותנת להם שרשראות קסומות להגנה מפני הקוצים, מכיוון שהקוצים מושכים אל תוך הבור את כל מי שמתקרב אליהם.

### פרק 19: בור הקוצים

אלכס וקונר מוצאים את הפגיון בבור, אך כמעט מתים כאשר תליון הצדפה של קונר נשבר. צפרדי מציל אותם ואומר להם שהפיה הסנדקית מחפשת אותם. זהבה תופסת את כיפה אדומה ורוצה לזרוק אותה לבור, אך הציידת לוקחת את כיפה ממנה. להקת הזאב הרע לוכדת את התאומים ואת זהבה, בעוד צפרדי מצליח להימלט והולך להזעיק עזרה.

### פרק 20: לב אבן

להקת הזאב הרע מביאה את השבויים למלכה הרעה, שמספרת את סיפור חייה לתאומים. אלכס מתרגשת משמיעת סיפור כל כך עצוב. היא בוכה; המלכה הרעה אוספת את דמעותיה, והקסם מופעל - מה שמרמז שאלכס היא פיה בעצמה.

### פרק 21: המראה

המלכה הרעה מפעילה את קסם המשאלה. היא מבקשת שמירו האהוב שלה יצא מהמראה הקסומה. משאלתה מתקיימת, אך מאוחר מכדי שמירו יחיה שוב כרגיל. הוא יוצא מהמראה, אך מת מיד בזרועותיה של המלכה הרעה. ואז הטירה מותקפת על ידי צבא הממלכה הצפונית, ובראשם צפרדי וג'ק. לאחר הקרב, התאומים, כיפה וזהבה חופשיים. מראה הקסם נופלת על גבי המלכה הרעה, לוכדת אותה בתוכה כמו מירו. הצייד של המלכה מת, בתו נהרגת בנפילה מגג הטירה כשהיא נלחמת עם זהבה, וטופרע נהרג מירי תותח של צבא הממלכה הצפונית שנורה לעבר הטירה ופגע בו ישירות. זהבה מזוכה מפשעיה על ידי המלכה כיפה, אך בכל זאת נעצרת בשם הממלכה הצפונית.

### פרק 22: סודה של שלגיה

המלכה שלגיה מתוודה כי שחררה את המלכה הרעה מתוך רחמים. כיפה אדומה משחררת בעל כורחה את זהבה מן הכלא, וג'ק, אהבת חייה, מחליט לברוח איתה.

### פרק 23: הזמנה מלכותית

אלכס וקונר מוזמנים לחגוג את הולדת בתה של סינדרלה, תקווה, ולהיפגש עם הפיה הסנדקית - אשר, לאחר שנפגשה איתם, מתגלה שהיא סבתם.

### פרק 24: סיפורה של פיה

התאומים לומדים על ההיסטוריה המשפחתית שלהם ומגלים שיש להם דם פיות, מה שמסביר את הדמעות של אלכס שהפעילו את קסם המשאלה. לאחר מכן סבתם שולחת אותם חזרה לעולם שלהם.

## סקירה

**משבחי סדרת *ארץ האגדות*:**

"הוא יכה בגדול עם השילוב שלו בין רצינות להנאה שובבה". *(סקירת הספרים של ה*ניו יורק טיימס*)*.

"קשה שלא לאהוב את הספר... קולפר מתחיל עם שורות טובות רבות והסוף המגניב קושר את גדיליה המרובים של העלילה תוך שהוא משאיר מקום להרפתקאות אגדיות נוספות." *(Publisher Weekly)*.

"הופעת בכורה קסומה". *(Family Circle)*.

"שובה לב." *(Teen Vogue)*.

"בארץ האגדות, קולפר מציג את כישרונו לבנות עלילות דמיוניות ודמיון רב -ממדי". *(לוס אנג'לס טיימס)*.

"יש יותר בממלכות הקסם של קולפר ממה שדיסני חלמה עליו." *(USA היום)*.